Downloaded from YTS.MX
Official YIFY movies site: YTS.MX
Suurimman osan aikaa tunnen olevani turvassa,
mutta minulla on yhä heikkoja hetkiä.
Kysyn asianajajaltani usein:
"On kulunut jo melkein yhdeksän vuotta. Milloin pääsen siitä yli?"
Hän vastaa: "Et koskaan."
Tunsin aina olevani turvassa vain nyrkkeilykehässä.
Eniten tyrmäyksiä naisnyrkkeilyn historiassa.
Kehässä on säännöt. Jokainen isku on suunniteltu.
Hän on maailman paras ja kuuluisin naisnyrkkeilijä.
Toiseksi, sisälläni oli paljon vihaa.
Pystyin päästämään sen ulos vain nyrkkeilykehässä.
Kolmanneksi, nyrkkeily oli selviytymiskeinoni.
Mestarinaisnyrkkeilijä elää kaksoiselämää.
Se valmisti minua pakenemaan omaa kohtaloani.
Lyö minua niin kovaa ja niin monesti kuin haluat.
Saatan ehkä hävitä tai tulla tyrmätyksi,
mutta et voi tappaa minua.
NETFLIX-DOKUMENTTISARJA
SOPIMUS PAHOLAISEN KANSSA
TOUGHMAN-TURNAUS, LÄNSI-VIRGINIA
Christy aloitti nyrkkeilyn, kun luokkakaverit yllyttivät häntä -
osallistumaan Toughman-turnaukseen.
Hän ei ollut nyrkkeillyt koskaan.
Oli hän tapellut, mutta ei kehässä.
Olin siitä suunniltani.
Christy löi kerran ja katseli, minne vastustaja katosi.
Hän oli kanveesissa. Christy tyrmäsi hänet.
Vastustaja oli kookas. 175-senttinen ja 68-kiloinen.
Tyrmäsin hänet yhdellä iskulla. Enkä ollut käynyt nyrkkeilysalilla.
Tyrmäävän iskun antaminen tuntui todella hyvältä.
Ottelin kolmesti ja tienasin 300 dollaria.
Jäin koukkuun.
Rahaa!
Erään ottelun jälkeen promoottori kertoi -
tuntevansa Bristolista valmentajan, joka voisi valmentaa minua.
Christy Salters. Mestari.
Hän oli Jim Martin.
Hänellä oli vyöllään 26 ammattilaisottelua,
ja hän oli ollut Marvin Johnsonin harjoitusvastustaja.
Innostuin asiasta ja ajattelin, että minusta olisi siihen.
Kun menin tapaamaan Jimiä ensi kerran,
äitini oli mukanani.
Ja kääpiöpystykorvani.
Kun kävelin sisään, kaikki kääntyivät katsomaan.
Mietin, mitä tapahtuisi.
Kun tapasin Jimin, kysyin, missä pukuhuone on.
Hän ei kertonut. Kukaan ei kertonut edes vessan sijaintia.
ORANGE COUNTYN VANKILA
Kun astut saliin, kehään tai areenalle,
olet minun reviirilläni.
JIM MARTIN CHRISTYN VALMENTAJA
En halunnut sekaantua naisnyrkkeilyyn ja joutua pilkan kohteeksi.
Promoottori painosti minua valmentamaan Christyä.
Sanoin yhdelle nyrkkeilijöistäni:
"Mene kehään ja rökitä hänet, niin pääsemme hänestä eroon."
Hän halusi murtaa kylkiluuni, jotten tulisi enää salille.
Niin ei kuitenkaan käynyt, koska äitini oli paikalla.
Paikalla olivat hänen äitinsä sekä kääpiöpystykorva, joka vihasi minua,
joten minun piti perua se.
Nyrkkeilijät pyysivät antamaan hänelle mahdollisuuden.
"Valmenna tovi ja katso, miten käy."
Lupasin antaa mahdollisuuden ja katsoa, onko hänellä lahjoja.
Kun aloin valmentaa Christyä,
ajattelin, ettei hän tiedä nyrkkeilystä mitään.
Hän liikkui kuin kainalosauvoilla. Hän oli niin kömpelö.
Mutta hänen leukansa kesti iskuja.
Sitä ei voi opettaa.
Christyn leuka oli graniittia.
Vaikka häntä löisi lekalla, hän pysyy pystyssä.
"Teen sinusta nyrkkeilijän."
Aloimme etsiä hänelle ihanteellista harjoitusvastustajaa.
Sellainen löytyi.
Jim kertoi, että joku halusi sparrata kanssani.
Kysyin, kuka ja missä.
Astuin saliin ja näin uuden tyypin.
Kuulin pauketta...
Ne kuulostivat pommeilta.
"Kuka hitto tuo on?"
Sitten tajusin hänet tytöksi.
"He haluavat, että sparraat häntä."
"En hitossa mene kehään tuon tytön kanssa. Oletko hullu? "
Mutta meillä synkkasi.
Hän antoi minulle useita mustia silmiä ja turvonneita huulia.
Kerron kavereille tuntevani tytön, joka lyö heitä kovemmin.
Lujempaa kuin moni kevyensarjan miehistä.
Ajan myötä todistin Jimille, että olin tullut jäädäkseni.
Ihan sama, miten rankkoja haasteita hän heittäisi eteeni.
Halusin tehdä kaiken paremmin kuin muut salilla.
Hän treenasi kovempaa kuin miehet ja teki kaiken, mitä sanoin.
Jos olisin käskenyt hyppäämään katolta, hän olisi hypännyt.
Sitten hän alkoi toistella kuuluisaa lausahdustaan.
"Christy, teen sinusta maailman parhaan naisnyrkkeilijän."
Luulin sitä paskapuheeksi. En uskonut, että minusta on mihinkään.
Vaikka minusta tulisi paras naisnyrkkeilijä, siitä ei saisi palkkaa.
Kevyessäsarjassa, Länsi-Virginiasta...
Antakaa aplodit Christy Martinille!
Kun Christy tuli kuvioihin, soittelin promoottoreille.
"Yritän järkätä Christylle ottelua."
He sanoivat ottavansa hänet mukaan, mutta rahaa hän ei saisi.
Kaikki pitivät sitä vitsinä.
Seuraavassa ottelussa promoottori antoi pinon lippuja.
"Mitä nyt?"
Hän sanoi, että palkintorahat tienataan myymällä lippuja.
Myimme kaksi lippua. Christy otteli 60 dollarista.
Olin rahaton, mutta Jim vakuutteli, että nyrkkeilyhomma alkaisi toimia.
Valmentajan ja nyrkkeilijän suhteessa on luotettava valmentajaan.
Elämäsi on valmentajan käsissä.
Ihailin häntä.
Hän oli minun kulmauksessani.
Pidin itseäni yhtenä maailman viidestä parhaasta valmentajasta.
Mutta tarvitsin hyvän valmennettavan, ja Christy oli sellainen.
Hän oli Mike Tysonin tyylinen nyrkkeilijä. Tämä tyttö osasi lyödä.
Hän ottaa lukua!
Kaikki katsoivat seisaaltaan. He eivät uskoneet naisen pystyvän moiseen.
Promoottorit sanoivat, että Christy varasti show'n.
"Illan paras ottelu. Kaikki rakastivat häntä."
Kyse ei ollut naisnyrkkeilystä. Halusin vain olla nyrkkeilijä.
Erään matsin jälkeen olin innoissani ja kaikki olivat iloisia...
Suutelin häntä.
En tiedä, mitä tapahtui.
Länsi-Virginiasta tulee -
Christy "Hiilikaivosmiehen tytär"...
Olen oikeasti hiilikaivosmiehen tytär ja hiilikaivosmiehen lapsenlapsi.
Vartuin hiilikaivosseudulla.
ITMANN, LÄNSI-VIRGINIA
Siellä on kunnon väkeä, mutta eipä paljon muuta.
Ei edes kaupunkia. Vain taloja tienpätkän varrella.
Kun isoäitini kuoli, halusin ostaa hänen talonsa,
jotta minulla olisi majapaikka perheeni luona käydessäni.
Tunnen syyllisyyttä, koska olen antanut talon rapistua.
Toivottavasti saamme kunnostettua talon entiseen loistoonsa.
On tärkeää, että voi aina palata kotiin.
Kun Christy oli lapsi, kaikki kutsuvat häntä Sisiksi.
Sis oli energinen. Hän ei jäänyt tuijottamaan telkkaria.
Isäni oli urheilija, joten pelasin junioribaseballia.
Pelasin poikien joukkueessa.
Eikä millä tahansa pelipaikalla vaan siepparina.
Pelasin koripalloa.
Olin aika hyvä.
Hän oli osavaltion joukkueessa kahtena vuonna. Hän oli tosi hyvä.
Tapasin Sherryn koripallon kautta.
Hän oli Mullinsin yläkoulun urheilutähti.
Ja tietenkin halusin olla tähden ystävä.
Hän kysyi, voisimmeko treenata ja heitellä koreja yhdessä.
Mutta sitten alkoi ilmaantua tunteita, jotka eivät olleet ihan tavanomaisia.
Silloin alkoi...
En tiennyt, mitä se oli. Vertailukohtia ei ollut.
Ei ollut nettiä eikä ketään, jolle puhua.
Se oli pidettävä salassa.
Luulen, että useimmat tiesivät tai epäilivät.
Vanhempani eivät olleet huomaavinaan.
Sisillä oli yläkoulussa aina tyttöystäviä.
Tarkoitan siis pelkkiä ystäviä.
Heidän on ollut pakko huomata se minusta jo silloin.
He vain kielsivät totuuden.
Ei sellaista halua lapselleen.
Minua ei kasvatettu niin.
Minun oli salattava todellinen minäni.
Olin vihainen.
Mutta ilman sitä kaikkea, mitä pidin sisälläni,
minusta ei olisi tullut niin hyvää nyrkkeilijää.
Minä vain päädyin huolehtimaan hänestä. Halusin suojella häntä.
Se liittyi kaikkeen. En tiedä, miten siinä kävi niin.
Viha muuttui rakkaudeksi.
Aluksi vihasin sitä, että hän tuli salille.
Yllätyimme suuresti, kun he aloittivat suhteen,
koska Jim oli paljon vanhempi.
Ikäero oli suuri. Jim on minua vanhempi.
Hymyile.
Jim oli hyvä Christylle ja huolehti hänestä.
Rakastin häntä kuin omaa poikaa.
Muiden naisten kanssa oli ihan erilaista kuin Christyn kanssa.
Hän uskalsi puhua minulle kaikesta.
Tuntui, että pystyin kertomaan hänelle kaiken itsestäni.
Jopa pahat jutut entisistä naissuhteistani.
Se vaivasi minua.
Jos olisin tiennyt sen heti, hän ei olisi jäänyt salille.
Mutta Christyn menneisyys oli hänen oma asiansa.
Se ei liittynyt tulevaisuuteemme.
Menimme Kmartiin tai Walmartiin -
ja ostimme kaksi sormusta.
Ja menimme naimisiin.
Kun nain Jimin, nain myös nyrkkeilyn.
Hän antoi minulle tilaisuuden, ja olin valmis käyttämään sen -
ja ottamaan siitä kaiken hyödyn irti.
TERVETULOA LAS VEGASIIN
Nyt minun on promoottorina luotava niin sanottu "jännityksen taika".
Se erottaa kaltaiseni huippuosaajan keskinkertaisuuksista.
Piti Don Kingistä tai ei, hän oli paras nyrkkeilypromoottori.
Hän järjesti ikimuistoisia otteluita.
Nyrkkeilyn uusi aikakausi.
Hän edusti legendoja.
En ajatellut koskaan, että nyrkkeilisin joskus Don Kingin tallissa.
Miksi hän ottaisi naisen?
Mutta kaikki riippuu ajoituksesta.
Sovimme tapaamisen Don Kingin toimistoon.
Olin ensimmäinen naisnyrkkeilijä, jonka hän tapasi.
Laitoin VHS-kasetin videonauhuriin.
Videonauhuri ei toiminut.
Nousin ylös ja aloin varjonyrkkeillä hänelle.
Hän aloitti kuuluisan Don King -naurunsa.
Hän sanoi: "Pidän sinusta. Tehdään sopimus."
Kysyimme, voisiko lakimiehemme lukea sopimuksen ensin.
Hän sanoi, että sopimus pysyy hänen pöydällään.
Hän kysyi: "Paljonko saitte viime ottelusta?"
"Parisataa dollaria."
Hän jatkoi: "Haluatteko otella 5 000 dollarista vai paristasadasta?"
Suostuimme sopimukseen.
Miltä tuntui?
Rikkaalta.
Esittelen teille nyrkkeilyn ensimmäisen naisen, Christy Martinin.
Dynaaminen ja kaunis nyrkkeilysensaatio.
Hän promotoi minua samalla tavalla kuin miehiä.
"Laitan sinut esille. Tee parhaasi."
Ottelin kaikkialla. Ottelin Vegasissa kahden viikon välein.
Taukoja ei ollut.
En saanut erityiskohtelua.
Minun piti laittaa kehässä tuulemaan, sillä en halunnut kenenkään -
sanovan ottelustani mitään negatiivista.
Christy Martin käy heti Sonja Dunlaveyn kimppuun.
Hän osaa tosiaan lyödä. Katsokaa hänen liikkeitään.
Katsokaa!
Oikea osuu!
Hän ottaa lukua. Ottelu on ohi.
King välitti vain rahasta. Hän tiesi, että sain fanit innostumaan.
Kun Christy kohtasi "Slammin" Sue Chasen, kuulin...
Katsoin taakseni ja näin Mike Tysonin. Hän kannusti Christyä.
Mitä iskujenvaihtoa!
Taisin olla vankilassa, kun kuulin hiilikaivosmiehen tyttärestä.
Hän kuulemma tyrmäsi vastustajia ja villitsi yleisöä.
Pidin sitä paskapuheena.
Sitten kävin katsomassa hänen otteluitaan.
Hän jakeli kovia iskuja, ja se oli mannaa yleisölle.
He saivat vastinetta rahoilleen.
Halusin Christyn ottelevan ennen omaa matsiani.
Oli uskomatonta päästä Mike Tysonin nyrkkeilyiltaan.
Oliko se totta? Olin lähtöisin länsivirginialaisesta pikkukylästä.
Ja yhtäkkiä olinkin televisioidussa nyrkkeilyn huipputapahtumassa.
Mike Tysonin paluuottelu MGM Grandissa.
Silloin sanoin ensi kerran:
"Hitto vie, olen huipulla, jos onnistun tänään."
MARTIN - GOGARTY 16. MAALISKUUTA 1996
Martin kohtaa Irlannin Deirdre Gogartyn.
Ensimmäinen naisten ottelu maksukanavilla.
Nyrkkeilijälle se oli tosi iso juttu.
Puoli planeettaa katsoi häntä.
Bruno! -Tyson tyrmää viidennessä erässä!
En tiedä, onko tänään minun päiväni. -Kaikki on hyvin. Jännität vain.
Christy rukoili ennen ottelua.
Minäkin olin ihan hermona, mutten näyttänyt sitä hänelle.
Minun piti valmistaa hänet otteluun.
Don King pelkäsi kuollakseen.
Hän sanoi, että jos se menisi mönkään, hänet haluttaisiin hirttää.
Hän sanoi: "Christy, älä petä minua. Tee siitä hyvä matsi."
Kun kävelin kohti kehää, kuulin, kun minulle buuattiin.
"Voi luoja, minulle buuataan 100 000 ihmisen edessä."
En halunnut nähdä tyttöjen ottelua. En pidä siitä, että sellainen on tänään.
Se suututti minua.
Siellä oli paljon humalaisia, jotka huutelivat törkeyksiä.
"Nyt joudumme katsomaan naisten täyteohjelmaa."
"Tämä menee pieleen heti kättelyssä."
Tämä on naisten kevyensarjan erikoisottelu.
Olin innoissani, mutta samalla todella peloissani.
Mutta sitten oikea moodi napsahti päälle.
Menkää kulmauksiinne ja odottakaa gongia.
Jos haluat fanien muistavan nimesi, heihin on tehtävä vaikutus kehässä.
Hän osaa lyödä! Upea urheilija.
Gogarty on kanveesissa.
Hän hyökkää Christy Martinin kimppuun.
Martin lyö rajusti.
Gogarty painaa päälle.
Se oli sotaa puolin ja toisin.
Yleisö villiintyi.
Kaikki kannustivat meitä molempia.
En ole lääkäri, mutta nenä on murtunut.
Nenäni verenvuotoa ei saatu loppumaan.
Lääkäri tuli kulmaukseeni.
Sanoin: "Olen kunnossa. Älä keskeytä ottelua."
Verta vuotaa runsaasti. En ole nähnyt tällaista aiemmin.
Kaikki elokuvatähdet nousivat seisomaan.
"Tämähän on hitonmoinen ottelu."
Tämä on viihdettä.
He näyttivät maailmalle, miten nuo kaksi naista osaavat nyrkkeillä -
ja miten paljon heillä on sisua, vaikka veri lentäisi.
He vain jatkoivat erästä toiseen.
Taas raivokkaita iskuja.
Se oli mahtava tunne. Yleisö oli aivan hurmoksessa.
Molemmilla riittää voitontahtoa.
Olen varma, ettei kummallekaan heistä makseta tarpeeksi -
tästä sinnikkäästä taistelusta.
Olin epävarma lopputuloksesta,
mutta tiesin, että olimme otelleet hienon matsin.
Voittaja on kaikin tuomariäänin -
"Hiilikaivosmiehen tytär" Christy Martin.
Seisoin kulmauksessa.
Olin ylpeä, kun tiesin, että hän tekee sitä, mitä opetin.
Olin antanut kaiken energiani tuohon otteluun.
Muistan, että makasin suihkussa ja luulin kuolevani.
Kun palasin illalla hotellihuoneeseeni, vastaajani oli täynnä viestejä.
Pyyntöjä lähettivät The Today Show, Leno Show ja Conan O'Brien.
Närkästyin ja soitin PR-tyypilleni.
Kysyin, miksi jotkut pilailevat minun kustannuksellani.
Olin juuri antanut kaikkeni kehässä.
Hän vastasi: "Et nyt ymmärrä. Se kaikki on totta."
"Mitä?"
Christy Martin otteli Deirdre Gogartyn kanssa kuusi kovaa erää.
Miljoonat ihmiset 170 maassa seurasivat ottelua tv:stä.
Kaikki puhuivat ottelustamme.
Ottelu teki vaikutuksen kaikkiin, joiden seurassa olin.
Monien nyrkkeilyfanien mukaan Martinin ja Gogartyn ottelu -
oli koko illan jännittävin ja kilpailuhenkisin.
Pääsin kehään ennen Tysonin matsia. Ei sellaisesta voi edes uneksia.
Hän taisi murtaa nenänsä. Verta vuosi koko ottelun ajan.
Kun veri roiskui, kaikki kiinnittivät huomiota.
Se taisi olla tuottoisin verinen nenä nyrkkeilyn historiassa.
Christy Martinin ottelu nosti naisnyrkkeilyn esiin.
Se oli hänen ansiotaan.
Ottelullamme oli 80 miljoonaa katsojaa.
Olin valmis käyttämään tilaisuuden hyväkseni.
Niin monet sanoivat, etten onnistuisi koskaan.
Päätin näyttää heille.
Christy Martin!
Naisnyrkkeilijöiden ykkönen. Tervetuloa, Christy Martin.
Hän oli tähti.
Leffa- ja urheilutähdet tunsivat hänet. Hänet tunnettiin ulkomailla.
Valmentajia neuvotaan välttämään suhdetta suojattinsa kanssa.
"Katso, Sis on tuossa. Sis on nyt kuuluisa."
Jos lyön jotakuta, yritän lyödä leukaan.
Vierailin kaikissa ohjelmissa.
Christy Martin sekoitti nyrkkeilymaailman.
Hän säväytti ensin kehässä ja nyt Sports Illustratedin kannessa.
Kun minulle kerrottiin, että pääsen kanteen, en ollut uskoa korviani.
Hän on ensimmäinen naisnyrkkeilijä lehden kannessa.
Menin ostamaan lehden, jotta myyjä katsoisi ensin lehteä ja sitten minua.
Eikä hän huomannut!
Naisnyrkkeilyä ei aiemmin arvostettu, mutta nyt se kiinnostaa suuresti.
Yhtäkkiä promoottorit halusivat naisia jokaiseen nyrkkeilyiltaan.
Hän ottaa iskuja Christy Martinilta.
Kaikki panivat parastaan otellessaan kanssani. Se oli heidän Super Bowlinsa.
Tiukkaa vääntöä!
Tuntui, että kaikki odottivat minun tekevän virheen.
Katsokaa tätä taistelua!
Sen sijaan ottelin entistä kovemmin.
Katsokaa!
Hänellä oli kehässä vain yksi tavoite: tyrmätä vastustaja.
Hänen iskunsa satuttavat.
Halusin tyrmätä jokaisella iskullani.
Adrenaliiniryöppy synnyttää huuman.
Don King kiinnitti Christyn neljäksi vuodeksi ja lupaili miljoonia.
Meillä oli autoja, koriskenttiä ja uima-allas.
Meillä oli koruja ja vaatteita täyttämään puolet tästä huoneesta. Kaikkea oli.
Olimme rikkaita.
Maailman paras!
Katsokaa, kuinka pitkälle hän pääsi. Hän pääsi huipulle.
Meidän kaikkien unelma toteutui.
Olin maailman huipulla.
Yleisö huusi nimeäni hurmioituneena.
90 prosentissa salin iskuista ajateltiin Christy Martinin naamaa.
Texasin Crawfordista tulee Lisa Holewyne!
Hän oli mestari, jonka muut nyrkkeilijät halusivat pudottaa.
Naisnyrkkeilijät arvostelevat minua. Minun pitäisi ottaa heidät reppuselkääni -
ja kantaa parrasvaloihin. Tämä on bisnestä.
Huolehdin vain omasta urastani.
Christy oli suorapuheinen. Hänestä oli helppo olla pitämättä.
Naiset tienaavat nyt enemmän kuin ennen vain yhdestä syystä.
Christy Martin laittaa show'n pystyyn joka kerta kehään noustessaan.
Muiden pitäisi lähettää minulle 10 prosenttia palkkioistaan.
Christy Martinin ja muiden naisnyrkkeilijöiden välillä oli huima ero.
Naisnyrkkeilijät joutuivat pyytämään töistä vapaata otteluiden takia.
Hän olisi voinut sanoa, että on muitakin hyviä naisnyrkkeilijöitä.
Hän olisi voinut sanoa sen jossain välissä.
Sanoin, että kun Christy lopettaa, naisnyrkkeilyn suosio lopahtaa.
Tiedättekö miksi? Hän oli naisellinen.
Christyn imago oli yhtä tärkeä kuin hänen nyrkkeilytaitonsa.
Christy oli naapurintyttö,
eikä hän näyttänyt kehässä pojalta.
Hän on kuin tavallinen kotiäiti, joka kokkaa sekä laittaa hiuksiaan ja kynsiään.
Saanko punastuttaa sinua hieman? -Toki.
Sinulla on ihana hymy ja viehättävät piirteet.
Selvä.
Ketkä tulivat katsomaan häntä?
Miehet.
Jos Christy ei olisi myynyt, nyrkkeilytaidolla ei olisi ollut väliä.
Don King ei olisi järkännyt matseja.
Sanon vielä, että Andrealla on nätti mekko.
Näen sinut ensi kertaa naiseksi pukeutuneena.
Se kaikki paskanjauhaminen ottelun alla...
Nautin siitä.
Olen länsivirginialainen hiilikaivosmiehen tytär.
Hän ei ole paskankaan arvoinen.
Toivotin Christy Martinille onnea.
Hän vastasi: "Lyön sinulta vittu tajun kankaalle."
Sanoin niin paljon pahaa.
Annan jotain, mitä et ole ennen saanut.
Paitsi ehkä tyttöystävältäsi.
Mitä? -Tiedät kyllä.
Lauoin paljon töykeitä kommentteja homoseksuaaleista.
On naisnyrkkeilijöitä, jotka käyttävät flanellipaitaa, ajavat Jeepillä -
ja pitävät hiuksensa lyhyinä. Miesmäisiä tyyppejä.
Jim rohkaisi sellaiseen käyttäytymiseen.
Sanoin hänelle, ettei hän ymmärrä.
"Jos jatkan näitä puheita, joku menneisyydestäni astuu esiin."
Christy Martinia vaivaa vastustajan seksuaalinen suuntautuminen.
Hän lähettää tälle lentosuukkoja.
Tuo ärsyttänee.
Mutta niin ei käynyt.
Sanoin edelleen negatiivisia asioita.
Ensin hänen on todistettava minulle ja lääkäreille, että hän on nainen.
Voimme sopia ottelusta, kun se on todistettu.
Että hän on nainen? -Niin.
Meillä kaikilla oli vaikeaa miesvaltaisessa urheilulajissa.
Monikaan naisurheilija ei ollut tuolloin tarpeeksi rohkea olemaan oma itsensä.
Kuulun siihen joukkoon.
Luulet olevasi mies, mutta pikkupojatkin lyövät lujempaa. Olet pelkkä retku.
Pidän siitä, miten puhut. Olet sanojesi mittainen.
Mutta jos avaa suunsa, ei kannata puhua palturia.
MARTIN - HOLEWYNE 17. MARRASKUUTA 2001
Olin valmis kohtaamaan hänet.
"Olen liian vahva ja kookas tuolle tytölle.
Antakaa hänen kokeilla onneaan.
Pudotan hänet."
Hän oli minua isompi ja vahvempi.
Lisa oli myös maailmanmestari, joten minun piti käyttää aivojani.
Katselin, miten legendat ottelivat.
Sugar Ray Robinson, Ali, Frazier, Carmen Basilio.
He ovat kuin hyviä shakinpelaajia.
He ovat aina yhden siirron vastustajaansa edellä.
Tuumin, että hän kävisi oitis kimppuuni.
Christy ei tehnytkään niin.
Päätin, milloin olisi iskusarjan vuoro ja milloin jysäyttäisin oikealla.
Olin turhautunut ja yllättynyt.
Kukaan ei olisi voinut kertoa etukäteen, että hän osasi liikkua ja puolustaa hyvin,
koska hänen ei ollut tarvinnut näyttää sitä aiemmin.
Christy osasi nyrkkeillä.
Hän piti paketin hyvin kasassa. Väistöt toimivat.
Kun Lisa ja Christy tulivat kehään,
George Foreman sanoi: "Pikkutyttö ei voita tätä ottelua."
Kolmannen erän kohdalla hän sanoi: "Pikkutyttö voittaa ottelun."
Lisa ei kestänyt Christyn kyydissä ja sai löylytyksen.
Voittaja on "Hiilikaivosmiehen tytär" Christy Martin.
Urani suurin ottelu. Se oli syvältä.
Sen matsin jälkeen Christy oli matkalla miltei voittamattomaksi.
44 VOITTOA
Kameran edessä se oli mahtavaa.
En vaihtaisi uraani kenenkään kanssa.
Mutta yksityiselämässäni tilanne oli päinvastainen.
Tässä on hänen miehensä ja valmentajansa. Hän on kova jätkä.
Don King käytti alusta asti avioliittoamme myyntivalttina.
Jimistäkin tuli tähti.
Tapaatte pian avioparin, jota ette unohda.
Vaimo on nyrkkeilijä ja mies valmentaja. Tyrmäävä pari.
Pikku suukko.
Mediassa sanottiin aina, että teimme historiaa yhdessä.
Molemmat mainittiin aina.
Jim, käännyhän kameraan päin.
Minusta tuli hänen identiteettinsä.
Kun hän soitti jollekulle, hän sanoi: "Täällä ovat Jim ja Christy Martin."
Meillä on ylä- ja alamäkiä, kuten kaikissa valmennussuhteissa.
Joskus se on hieman rankempaa, koska ongelmat seuraavat salilta kotiin -
tai kotoamme salille. Mutta meillä menee jo paremmin.
Olin niin kietoutunut siihen, etten päässyt pois.
Olemme olleet yhdessä seitsemän vuotta ja viettäneet ehkä yhden yön erillämme.
Meillä ei ole lapsia.
Emme kyllästy toisiimme. Teemme kaiken yhdessä ja pidämme siitä.
Kumpikaan ei käynyt ulkona kavereidensa kanssa.
En halunnut mennä kavereideni kanssa. Hän oli koko elämäni.
Hän oli loistava valmentaja aloittelevalle amatöörille.
Mutta kun pääsin näkemään oikeiden mestareiden valmentajia,
tajusin, että halusin paremman valmentajan.
Jim oli opettanut minulle vuosien varrella kaiken, minkä pystyi.
Vaikka hän haluaisi jatkaa valmentamista,
halusin hänen lisäkseen toisenkin, jotta pääsisin seuraavalle tasolle.
Mutta hän ei halunnut kulmaukseeni ketään muuta.
Tein kovasti töitä tehdäkseni hänestä ison nimen.
Odotin häneltä hieman enemmän kunnioitusta.
Mieheni on valmentajani, managerini ja pomoni kellon ympäri.
Voisitko tyrmätä hänet?
En, mutta joskus haluaisin.
Aivan. Kun tämä pari riitelee...
Christy tarvitsi sparraajaa, joten puimme hanskat ja nyrkkeilimme.
Hän on 25 vuotta minua vanhempi, joten epäröin nyrkkeillä ihan täysillä.
Mutta sitten hän vain tyrmäsi minut.
Minua ei ole koskaan tyrmätty. En ole koskaan edes käynyt kanveesissa.
Kyllä sen tietää, kun lyö oikeaan kohtaan kyllin lujaa ja tavoittelee tyrmäystä.
Hän tiesi, mitä teki.
En yrittänyt tappaa häntä. Näytin, ettei hän kuulu kehään kanssani.
Luulinpa olevani miten hyvä tai kova tahansa,
hän halusi näyttää olevansa pomo.
Se karsii ylimielisyyttä nyrkkeilijästä.
Ymmärrättekö?
Oliko se pahoinpitely? Hän on fiksu.
Hän naamioi sen.
Onko sinua tyrmätty koskaan? -Ei.
Eikö? Vau.
Halusin vain jättää hänet.
Halusin vain elää elämääni vapaasti.
Niin.
Olisi pitänyt tehdä se.
Christy Martin halusi otella kanssani.
Muistan, että pidin sitä vitsinä.
LAILA ALI AMMATTINYRKKEILIJÄ
Herranen aika! Olen 76-kiloinen ja 180-senttinen.
Olen iso ja vahva. Mitä pikku Christy mahtaisi?
Laila Ali!
ALIN TARINA JATKUU...
Moni luulee, että aloin nyrkkeillä, koska halusin olla kuin isäni.
Ei siinä niin käynyt.
Kun näin Christyn ja Deirdren ottelun,
muistan ajatelleeni, että haluan tehdä samaa.
Päätin aloittaa harjoittelun.
Minua pyydettiin Christyn sparraajaksi, kun hän valmistautui Ali-otteluun.
Olin päässyt kylliksi tapahtuneen yli.
Ei tappiosta pääse täysin yli ikinä.
Muistan pitäneeni sitä outona.
Ali on iso tyttö.
Ali painoi liki kymmenen kiloa enemmän kuin minä.
Christy oli vajaat viisi kiloa minua kevyempi. Ja Ali oli nuorempi.
Se oli älytön ottelupari.
Olimme tuolloin kaksi suurinta nimeä.
Jim toitotti naisnyrkkeilyn historian suurimmasta ottelusta.
En ollut tavannut Laila Alia.
Kun näin hänet, ajattelin: "Voi paska, onpa iso nainen."
Christyllä oli punnituksessa armeijan housut ja saappaat -
sekä kolikoita taskussaan.
Sinä nousit minua vastaan, pikkuinen.
Menkää väliin!
Hän ei pelottanut minua. Puhuin hänelle alentuvasti,
ja hän tunsi voimani. Huomasin hänessä muutoksen.
Hän tajusi silloin, että se on totta.
Juttelin Jimin kanssa ja sanoin, etten ollut varma ottelusta.
Yritin varoa sanojani,
koska puhuin aviomiehelle ja valmentajalle hänen nyrkkeilijästään ja vaimostaan.
Kaikki muistutivat aina, että kehässä oli vaimoni.
Jos olisin päivitellyt sitä, että vaimoni saa kovia iskuja -
tai että hänen silmänsä ovat turvoksissa,
en olisi voinut tehdä työtäni kunnolla.
Jim sanoi uskovansa Christyn mahdollisuuksiin.
Keskustelu loppui siihen.
Näemme pian naisnyrkkeilyn historian tärkeimmän ottelun.
Olemme odottaneet tätä kuukausia.
Maksukanavalla oli yli 100 000 katsojaa. Biloxin areenalle tarvittiin lisäpaikkoja.
Se on yhä naisnyrkkeilyn historian suurin ottelu.
Areenalla on odottava ja jännittynyt tunnelma.
Nyt ratkaistaan, kuka on paras naisnyrkkeilijä.
Vaikka Christy Martin on pienempi, hän lupasi, ettei häntä päihitetä.
Heti ensimmäisen erän alussa Lailan oikea osui päähäni...
Se horjutti tasapainoani.
Tuntui siltä, että ottelin ja seisoin vinossa.
Katsokaa Christy Martinin ilmettä.
Hän yrittää roikkua mukana kaikin keinoin.
Christy palasi kulmaukseen ja kysyi: "Ottelenko vinossa?"
Vastasin: "Et vaan ihan suorassa."
Hän tunsi olevansa kaltevalla tasolla.
Näin lasittuneen katseen hänen silmissään. Hän jatkoi sisullaan ja vaistoillaan.
Laila Ali jatkaa pommittamista.
Martin on pulassa!
Yritin pysyä mukana ja ajattelin, että pääni selkenisi vielä.
Martin ei pysty iskemään takaisin!
Vaikka löin miten kovaa, en saanut häntä irti minusta. En saanut henkeä.
Martin romahtaa kulmaukseen.
On vaarallista, kun on kehässä isomman ja vahvemman kanssa eikä näe kunnolla.
Kuinka paljon hän kestää?
Kulmauksen vastuulla on heittää tarvittaessa pyyhe kehään.
Se on tärkeä rooli.
Painosta häntä. -Selvä.
Kerroin, että minua huimasi. Minulla oli varmasti aivotärähdys.
Mutta Jim vain sanoi, että se kyllä menisi ohi.
Nopeita iskuja uudestaan ja uudestaan!
Jim olisi voinut pelastaa minut. Hän olisi voinut keskeyttää ottelun.
Niin hyvä valmentaja tekisi, mutta hän ei tehnyt sitä.
Laila Ali pakottaa hänet polvilleen.
Minä polvistuin.
Ne olivat ehkäpä elämäni pahimmat kymmenen sekuntia.
Jäin polviasentoon.
Hänelle ei ole käynyt näin koskaan aiemmin.
Jim olisi voinut keskeyttää sen.
Silloin olisin voinut sanoa: "Jim keskeytti, en luovuttanut."
Mutta luovutin, ja sen asian kanssa on vaikea elää.
Ottelu on ohi.
Laila Ali on naisnyrkkeilyn hallitseva mestari.
Laila osui Christyyn onnekkaasti.
Halusin uusintaottelun.
Muistan, kun makasin pukuhuoneessani.
Jim ei ollut varmistamassa, olinko kunnossa. Hän jutteli muiden kanssa.
Christy oli otellut yli 30 kertaa tappioitta.
Niin monen huippuvuoden jälkeen...
Kun näkee parhaan ystävän saavan oikein kunnolla turpaansa...
Se oli aika rankkaa.
Hän sai uransa pahimman löylytyksen.
Miten 35-vuotiaan ura jatkuu tästä?
VIISI VUOTTA MYÖHEMMIN
Haetko kokaiinia?
En, mutta haen sitä pian.
Mitä? -Haen sitä pian.
Voi luoja...
Nyrkkeilijäni toi kerran kokaiinia ja sanoi:
"Pyysit minua luopumaan kokaiinista.
Lopetan nyt. Tässä on kokaiinini."
Vein sen kotiin. "Christy, katso mitä Derek antoi."
Se lojui pöydällä pari päivää. Sitten tunsin oloni todella surkeaksi.
Halusin kokeilla sitä.
Ensin käytimme sitä parina kolmena päivänä viikonloppuisin...
Sitten arkipäivinäkin.
Kuusi seitsemän päivää viikossa.
Meillä oli kokkelia salilla.
Christy harjoitteli ja käytti kokaiinia.
Harjoitteli.
Käytti kokaiinia.
Löin raskasta säkkiä ja valitin Jimille väsymystäni.
Hän käski jatkaa ja haki minulle viivan. Minulla oli yhä hanskat käsissäni.
Olin aina kamoissa, mutten voinut lopettaa.
Enkä halunnut.
Tein viivoja pikku pusseihin ja piilotin ne.
Kun menin hakemaan niitä, ne olivat kadonneet.
Jimillä oli valvontakamerat.
Hän kuvasi kaiken, mitä tein kotona, mutta en tiennyt sitä.
Hitto vie, James... Pelotat minua, kun teet noin.
Mitä? -Pelotat minua, kun teet noin.
Kutsuin häntä sätkynukkemestariksi, sillä hän piti kaikkia lankoja käsissään.
Minun piti suorittaa tehtäviä, jotta sain seuraavan viivan kokaiinia.
Olet piilokamerassa, kun tulet sisään.
Mitä tarkoitat? En ollut tulossa sinne.
Addiktit tekevät mitä tahansa saadakseen seuraavan viivan.
Christy Martin on valmis astumaan sisään ison mulkun kanssa.
Hän sai seksuaalista tyydytystä siitä, että käytin dildovaljaita.
Se oli minusta outoa. Miksi hän halusi nähdä sellaista?
Etsi minua.
Hyvä. Pysy siinä.
Sanoin: "Tiedät, että olen lesbo. Pyydän, että annat minulle avioeron."
Menin niin pitkälle, että tein sopimuksen. Hoitaisin tietyt kulut, jos hän lähtisi.
Hän löi minua. Hampaani tuli huulesta läpi.
Verta oli kaikkialla.
Kertoiko hän haluavansa avioeron?
Ei koskaan.
Hän kertoi laatineensa sopimuksen, jotta lähtisitte eri teille.
Puhuimme siitä kerran. -Voitko kertoa siitä?
Sitä ei tainnut kestää kauan.
Hän puhui sellaisia ja palasi sitten pyytämään anteeksi.
Vanhempani tulivat käymään. Vein äitini pihalle -
ja kerroin, että Jim kuvaa ja äänittää kaiken, mitä talossa tapahtuu.
Muistan, kun hän kertoi siitä.
Minusta hän yritti tavallaan sanoa, että Jim oli hullu.
Jim oli manipuloinnin mestari.
Hän huijasi äitini ajattelemaan, että tämän on pysyttävä hänen lähellään -
tietääkseen, mitä minä puuhaan.
Äitini ei ehkä uskonut minua, mutta oletin, että hän kertoisi isälleni.
Hän kertoi, että jotain sellaista tapahtui.
Mutta en voinut sille mitään.
En voi elää toisen elämää. Se on elettävä itse.
Jokaisen on tehtävä omat päätöksensä.
Naiset ovat panneet tänään show'n pystyyn.
En edes tiedä tilastojani siitä eteenpäin. Tappioita tuli enemmän kuin voittoja.
Mutta Jim ei antanut minun lopettaa.
Kysyin itseltäni, miksi olin siinä tilanteessa.
Olin Jim Martinin pankkiautomaatti,
enkä tiennyt, miten pääsisin siitä tilanteesta pois.
Eräänä iltana olin pilvessä ja tuijotin Facebook-sivuani.
Sain viestin Sherryltä.
Parinkymmenen vuoden kuluttua ilmaantui Facebook.
Se ehdotti Christyä kaverikseni.
Lähetin hänelle kaveripyynnön viestin kera.
"Pitäisikö meitä kutsua kavereiksi?"
Viestittelymme alkoi siitä.
Kyselimme toisiltamme kuulumisia.
Hän tuntee perheeni ja minä hänen perheensä.
Se oli helppoa ja mukavaa.
Hän kertoi alusta asti hyvin vakavia asioita.
Tiesin, että hän oli onneton avioliitossaan.
Aluksi viestittelimme Facebookissa. Sitten tajusin, että Jim lukee sivuani.
Sherry ehdotti tekstiviestejä. "Jim lukee nekin. Soita minulle."
En kysynyt häneltä siitä hetkeen. En halunnut kysyä.
Ihmettelin, mitä tapahtui.
"Mistä on kyse?"
Olin niin onneton. Lopulta sanoin Jimille, että menen tapaamaan Sherryä.
"Oletko tosiaan menossa sinne tapaamaan Sherryä?"
Sama kuin minä tapaisin ex-tyttöystäväni.
Hän sanoi, että he vain juttelevat vanhoista hyvistä ajoista.
En tietenkään uskonut sitä.
Jim pyysi päästä mukaan. Sanoin, ettei se käy.
Sitten hän sanoi:
"Jos lähdet, tapan sinut."
Käännyin ympäri, pysähdyin, katsoin häntä silmiin -
ja sanoin: "Tee, mitä sinun täytyy."
Sitten lähdin.
18. MARRASKUUTA 2010
Kun hän tuli ja näimme toisemme, se oli...
Henkeni salpautui.
Hän tarttui minuun.
Kun hän suuteli minua,
palasimme oitis takaisin kouluaikoihin.
Me molemmat leijuimme.
20. MARRASKUUTA 2010
Jim alkoi soitella.
"Sis on tehnyt näin eikä tule kotiin.
Soittaisitko hänelle?"
Jim soitti kaikille löytääkseen minut.
Hän pyysi minua etsimään Christyä. -Hän ei saanut Christyä enää liekaan.
Soitin Sisille ja sanoin, että hänen pitää mennä kotiin.
Eikä hänen äitinsäkään saanut häntä enää liekaan.
Odotin kotona. En tiennyt, missä hän oli.
Lopulta hän soitti ja sanoi, että minulla olisi rankat ajat edessäni.
Sitten Jim alkoi soitella sukulaisilleni ja ystävilleni.
"Christy on lesbo ja jätti minut naisen takia."
Hän alkoi lähetellä kuvia kaikille.
Ihan kaikille.
Jim kertoi lähettävänsä kuvan. Se oli kamala kuva.
Sain tietää, että hän oli lähettänyt saman kuvan monille.
Hän yritti murskata kaiken Christyn elämässä.
Se oli kostoni.
Mitä hän voisi vielä tehdä?
22. MARRASKUUTA 2010
Maanantaina tapasin Sherryn Daytonassa.
Jim soitti ja sanoi olevansa niin lähellä, että voisi koskettaa minua.
Katsoin ympärilleni ja yritin löytää hänet.
En nähnyt häntä missään.
Kerroin nähneeni hänet ja Sherryn. Hän sanoi, että valehtelin.
Hän kysyi, mitä Sherryllä oli yllään.
Vastasin, että vasemmalla olalla oli violetti reppu.
Hän meni hiljaiseksi.
Hän tajusi, että olin nähnyt heidät.
Sanoin, että mennään kotiin.
23. MARRASKUUTA
Jim soitti ennen neljää ja kertoi, että Christy on kotona.
Menin makuuhuoneeseen.
Hän käveli käytävää pitkin.
Sanoin, että päätäni särkee ja että lepään puolisen tuntia.
Koko sen ajan kuulin, kun hän teroitti veistä.
Christy meni nokosille. Hän soitti minulle herättyään.
Sitten Jim tuli huoneeseen.
Christy sanoi: "Hänellä on jotain selkänsä takana."
Hän laittoi käden selkänsä taakse kolme tai neljä kertaa.
Kuulin Jimin sanovan: "Meidän pitää jutella."
Christy vastasi kovaan ääneen:
"Jim, juttelen kanssasi, kun olen ensin puhunut Sherryn kanssa."
Tunsin, miten se vaikuttaisi Jimiin.
Sitten Christy sanoi: "Täytyy lopettaa."
Hän iski minua kolme kertaa aivan käsivarteni alle.
Neljäs veitsenisku osui rintaani.
Veri roiskui kaikkialle.
Tappelimme ja kaaduimme lattialle.
Jotenkin päädyimme sängyltä lattialle. Yritin potkia häntä kauemmas minusta.
Kun potkin... -Sain viillon jalkaani.
En tiedä, miten siinä kävi niin.
Hän hakkasi päätäni lipastoon.
Sain otteen veitsen kahvasta, mutta käteni lipesi ja tähän tuli haava.
Hän lopetti, jätti minut makaamaan sinne ja häipyi hoitamaan haavaansa.
Kuulin kurinaa keuhkoistani. Tiesin, että se oli täyttymässä verellä.
Hän kävi välillä katsomassa, olinko jo kuollut.
Pyysin, ettei hän antaisi minun kuolla.
"Anna anteeksi. Tein virheen. Oikeasti rakastan sinua."
Kun tajusin, ettei hän voisi jättää minua henkiin, sanoin:
"En rakastanut sinua koskaan. Olet pelkkä paskakasa.
Olin rahasamposi, ja käytit minua hyväksesi."
Sitten hän seisoi jalkopäässäni kädessään vaaleanpunainen ysimilliseni.
Sanoin, ettei hänellä ollut munaa ampua.
Hän ampui minua.
Ja yhtäkkiä kehoni teki kuolemaa.
Ajattelin, etten halua kuolla.
"Minun on päästävä ulos ja pelastettava itseni jotenkin."
Rukoilin Jumalaa, että pääsisin ulos.
Kuulin, miten suihku laitettiin päälle.
Se oli vastaus rukoukseeni ja ainoa mahdollisuuteni päästä pois.
Selviytymismoodi kytkeytyi päälle.
Juoksin keskelle tietä.
Ensimmäinen autoilija ajoi ohi,
mutta toinen pysähtyi. Hän oli enkelini Rick Cole.
"Älä anna minun kuolla.
Olen pahoillani, mutta vuodan verta takapenkillesi."
911. Mikä on hätätilanteenne?
Hänen nimensä on Christy Martin, ja häntä puukotettiin.
Kuka puukotti?
Hänen miehensäkö? -Niin.
Hän vei minut sairaalaan.
Minut laitettiin pyörillä varustettuun sänkyyn. Siitä se alkoi.
Maailmanluokan nyrkkeilijä halusi päästä pois avioliitostaan,
mutta pääsi tuskin kotoaan.
Ammuttu ja puukotettu Christy Martin jätettiin kuolemaan.
Kaverini kertoi siitä tekstarilla. Ajoin melkein ojaan.
Olin ihan ihmeissäni.
Jim Martin ampui ja puukotti vaimoaan, kun tämä oli kertonut jättävänsä hänet.
Juttu näytti vain paisuvan.
Se kaikki tuli ihan puskista.
Viranomaiset etsivät yhä 66-vuotiasta James Martinia.
Hän on aseistettu ja vaarallinen.
Oli väärin paeta poliisia. Säikähdin ja lähdin.
Minun olisi pitänyt jäädä paikan päälle.
Nukuin työkaluvajassa ruohonleikkureiden seassa.
Eräänä iltana menimme Jimin kaverin luo. Hän asui samalla kadulla.
Haistoimme Jimin partaveden. Tiesimme, että hän oli jossain lähellä.
Poliisit löysivät etsintäkuulutetun tyhjän talon takaa veitsi kädessään.
Jos olisin löytänyt hänet, olisin tappanut hänet.
Enkä olisi tehnyt siitä nopeasti.
Tiesitkö, että Christyn isä ja veli etsivät sinua, kun olit kateissa?
Miksi he mielestäsi tekivät niin?
En tiedä.
Ehkä ampuakseen minut. Kyse oli tyttärestä.
Sherry oli soittanut äidilleni sairaalasta -
kertoakseen voinnistani.
Äiti sanoi Sherrylle, että tämän olisi parasta häipyä.
Sherry ilmestyi vuosia myöhemmin,
ja minua ammuttiin ja puukotettiin heti. Äitini mielestä se oli Sherryn syytä.
Ei sanottu, että se oli Jimin syytä.
Kaikki oli Christyn ja minun syytä parin kuukauden ajan.
Kerroin äidilleni, että Jim oli yrittänyt tappaa minut.
Ja että ampuja olisi voinut olla yhtä hyvin äitini.
Koska...
Hän oli aina Jimin puolella.
Hän tuskin puhui minulle silloin.
Kesti kauan ennen kuin olimme taas puheväleissä.
Soitin Christylle kysyäkseni onko hän kunnossa.
"Kuka on Sherry?"
Ainakin on varmaa, etten hiipinyt ulos kaapista.
Potkaisin oven irti ja ilmoitin saapuneeni.
Tapauksen myötä kaikki tuli julki.
Muistan kuulleeni, että aviomies yritti tappaa hänet -
ja että hän on lesbo.
Tuumin, ettei sitä koskaan arvaa, mitä joku muu käy läpi.
Joskus pelkäämme olla oma itsemme. Emme usko, että meitä hyväksytään.
Meillä kaikilla on se järjen naamio.
On oltava sellainen, jota koko yhteisö rakastaa.
Jim väitti vuosia, että nyrkkeilymaailma ja fanit kääntyisivät minua vastaan.
Siinä kävi päinvastoin.
Sitä tapahtuu jatkuvasti. Pelkomme eivät toteudukaan.
Vahingoitamme itseämme, kun pelkäämme niiden toteutuvan.
Nyrkkeilypiireissä kukaan ei välitä hänen lesboudestaan.
Christy Martin astuu vaaralliselle alueelle.
Jos osaa nyrkkeillä noin, muulla ei ole väliä.
"Niin. Hän on lesbo.
Mitä hittoa? Yrittikö aviomies tappaa hänet?"
Häntä puukotettiin...
VALMISTAVA KÄSITTELY 22. JOULUKUUTA 2010
Häntä lyötiin aseella, hänen päätään hakattiin lipastoon -
ja sitten häntä ammuttiin.
Christy Martin istui vaiti,
kun syyttäjä kuvaili, miten 67-vuotias aviomies Jim kävi hänen kimppuunsa.
Oikeudenkäynti pidetään toukokuussa,
ja Jim Martin on jo kiistänyt syyllisyytensä.
Odotamme Christyn päivää oikeudessa ja oikeudenmukaista tulosta.
Olen nyrkkeilijä ja rakastan nyrkkeilyä.
Olen päättänyt jatkaa uraani, enkä anna tapahtuneen hidastaa minua.
Halusin palata kehään.
Ennen kaikkea halusin näyttää Jimille pärjääväni ilman häntä.
Kaikki se, millä Jim Martin uhkasi tuhota Christyn uran -
olisi käynyt toteen, jollei hän olisi palannut kehään.
En ollut koskaan kateellinen Christylle, koska tiesin, mitä olin tehnyt.
He näkivät mestariteokseni.
Minä tein sen, ja he ylistivät sitä.
En välitä siitä, etteivät he tienneet ylistävänsä minua.
Mutta minä tiesin, että hän saavutti asemansa minun ansiostani.
No niin. Yksi, kaksi.
Soitin ensiksi Miguel Diazille.
Hän hoiti vammojani otteluissa.
Hän sanoi aina: "Muista mainita, etten ollut kulmauksessasi Gogarty-ottelussa."
Miguel on minulle rakas ystävä.
Kysyin häneltä, alkaisiko hän valmentaa minua.
Kysyin, että voisiko hän varmasti jatkaa nyrkkeilyä.
Hän sanoi: "Haluan vain tietää, valmennatko minua."
Vastasin: "Tietenkin."
Ajattelin, että aloittaisimme noin puolen vuoden kuluttua.
Mutta olin salilla jo alle vuorokaudessa. Luoti oli yhä selässäni.
Olin täysillä mukana. "Otetaan se 50. voitto."
Hän on sisukas. Hän taistelee aina voitosta.
Nyrkkeilijöiden on vaikea ymmärtää, milloin uran loppu on edessä.
Sillä he taistelevat päänsä sisällä aina viimeiseen pisteeseen saakka.
Se on ainoa asia, jonka he osaavat.
Kun nousee kehään ja yleisö osoittaa suosiotaan, siihen jää koukkuun.
Mikään huume ei korvaa sitä tunnetta. Sitä ei voi selittää.
Siitä ei halua päästää irti.
Oli vaikeaa antaa tukea,
sillä minusta hänen ei olisi pitänyt jatkaa nyrkkeilyä.
Sherry ei pitänyt Christy Martinista. Hän halusi, että olen Christy Salters.
No, en ole.
Minulle ei kannata sanoa, etten pysty johonkin.
Sillä minä teen sen tai kuolen yrittäessäni.
4. KESÄKUUTA 2011
Hyvät naiset ja herrat, seuraavaksi Staples Centerissä erikoisottelu,
jossa naisnyrkkeilijät ottelevat kuusi kahden minuutin erää.
Hän ei aikonut lopettaa.
Eikä häntä voi pysäyttää.
Siniseen kulmaukseen saapuu Washingtonin Auburnista -
Dakota "Solid" Stone!
Punaisessa kulmauksessa uransa 50. voittoa hakee -
Länsi-Virginian Bluefieldistä tuleva -
Christy Martin!
Ensimmäinen erä oli tasaista vääntöä.
Oikea uppoaa perille!
Minusta erä meni Christy Martinille.
Hän pärjäsi hyvin.
Hyvä isku Martinilta!
Sanoin Christylle, että löisi enemmän jabeja eikä riehuisi.
Mutta Christylle on lähes mahdotonta antaa sellaisia ohjeita.
Ulottuvuudesta on jälleen etua. Menossa on neljäs...
Martinin oikea napsahtaa perille!
Hän taisi satuttaa kättään. Hänen on työnnettävä vastustaja loitommas.
Martin täräyttää jykevän oikean!
Hän meni kanveesiin ensi kertaa urallaan.
Christy Martin löi upean oikean koukun.
Mutta mursin käteni.
Se oli pahinta, mitä voi tehdä. Hän löi oikealla kädellä pään päälle.
Aika.
Erä meni Christy Martinille pistein 10-8.
Tuomari kysyi, miten hän voi.
Vastasimme, että kaikki on kunnossa.
"Lyömme pari viimeistä erää jabeja."
Oikea käsi, josta puhuit... -Hän loukkasi sen.
Tunsin kipua ainoan kerran kehässä tuolloin, kun mursin käteni.
Mutta ei se niin paljon sattunut, että olisin lopettanut.
Pystyin ottelemaan murtuneella kädelläkin.
Hän saa pisteitä. Hän nyrkkeilee yhdellä kädellä.
Olin selvästi voitolla ja pudottanut Stonen kanveesiin.
Olin reilussa pistejohdossa.
50 sekuntia jäljellä.
Hän satutti kättään taas! -Kyllä.
Hän iski oikealla.
Hän teki lyötyään näin.
Lääkäri sanoi, etten käyttänyt oikeaa kättä ja että irvistin lyötyäni sillä.
Pyysin hartaasti. Minähän voitin eriä. Olin 50 sekunnin päässä 50. voitostani.
Ihan sama. Haluan jatkaa.
Hän haluaa jatkaa.
Anna minun otella loppuun saakka.
Keskeytän ottelun. Olen pahoillani.
David Mendoza sanoo, että tämä on ohi!
Tuomari keskeytti ottelun.
Se vitun lääkäri tuli ja käski lopettaa matsin.
Hän potkaisi hammassuojansa tuonne. Hän ei voi jatkaa.
Jos hän ei olisi lyönyt oikealla...
Hän oli voitolla ja pudotti vastustajan. -Hän oli edellä.
Mietin, miten siinä kävi niin.
Hyvät naiset ja herrat, kehälääkäriä kuultuaan -
tuomari David Mendozan on keskeytettävä ottelu,
sillä Christy Martinin oikea käsi on murtunut.
Joten voittaja on teknisellä tyrmäyksellä -
Dakota "Solid" Stone.
Lääkäri sanoi: "Muistatko, kun puhuit taannoin kehälääkäreiden konferenssissa?
Sanoit, että lääkäreiden on suojeltava nyrkkeilijöitä heiltä itseltään."
Vastasin: "Haista paska. En tarkoittanut itseäni."
Hänen kätensä oli tohjona.
Lääkäri ei ollut nähnyt koskaan pahempaa käsimurtumaa.
Perheelleni kerrottiin, että pääsisin leikkauksesta parissa tunnissa.
Leikkaus kesti seitsemän tuntia.
Kun viimein heräsin, tiesin, että jokin oli vialla.
En voinut kävellä enkä puhua.
Näkökenttäni oli sumea.
Katsoin häntä ja sanoin heti, että hän on saanut aivohalvauksen.
Puoli vuotta ampumisen ja puukotuksen jälkeen.
Olimme päättäneet Sherryn kanssa jo ennen aivohalvausta,
että lähtisimme eri teille. Aioimme erota.
Olimme eri ihmisiä kuin ennen.
Se ei vain toiminut.
Hän olisi voinut lähteä.
Olimme sopineet niin, mutta hän ei lähtenyt.
Hän jäi huolehtimaan minusta ja auttoi toipumaan aivohalvauksesta.
Sain häneltä paljon tukea oikeusprosessissa.
ORANGE COUNTYN OIKEUSTALO 12. HUHTIKUUTA 2012
Christy Martin astui oikeussaliin valmistautuneena elämänsä taisteluun.
Siinä oli sana sanaa vastaan. Ja tiedättekö mitä?
Ei ole kyse siitä, kuka on oikeassa, vaan siitä, kuka kertoo parhaan tarinan.
Martinin mukaan nyrkkeilijävaimo kävi päälle.
Asianajajan mukaan se on heidän puolustuksensa.
Yritin puolustaa itseäni. En edes yrittänyt satuttaa häntä.
Aviomiehen asianajaja maalasi kuvan sekasorrosta.
Kokaiini teki vaimosta vainoharhaisen. Ase kuului Christylle.
Siinä vaiheessa Christy Martin tunsi, että hänen henkeään uhattiin -
ja että hänen uransa oli uhattuna.
Jim vilkuili vaivihkaa, keitä oli tullut paikalle.
Halusin rynnätä hakkaamaan hänet.
Christy ja minä sanoimme ennen oikeudenkäyntiä: "Hoidellaan hänet."
Christy Martin kertoi valamiehille kaiken, niin hyvät, pahat kuin rumat asiat.
Valamiehistö näki verisen paidan, jolla hän yritti pysäyttää verenvuodon,
sekä vaatteet, joissa oli veitsenreikiä.
Christyn mukaan Jim tuli toisen kerran huoneeseen hänen käsiaseensa kanssa.
Katsoin koko ajan Jimiä.
Kun hän yritti katsoa poispäin, käskin häntä katsomaan minua.
En aikonut itkeä hänen edessään.
Minun oli aika seisoa omilla jaloillani ja näyttää hänelle, että olen vahva.
Ammuit minua omalla aseellani.
Lähietäisyydeltä.
Tiedäkö mitä, paskiainen?
Kävelin sieltä omin jaloin ulos.
Olen tajunnut, että 50. voittoni oli se, kun nousin ylös lattialta -
23. marraskuuta 2010.
Se ei ollut vain 50. voittoni, vaan elämäni suurin voitto.
Olkaa hyvä ja julkistakaa valamiehistön päätös.
Selvä, arvoisa tuomari.
Ensimmäinen syytekohta. Toteamme vastaajan syylliseksi -
toisen asteen murhan yritykseen.
Hänet tuomittiin eri syytekohdissa toisen asteen murhan ja tapon yrityksestä.
En hätkähtänyt tuomiostani. Niin sanottiin lehdessäkin.
En aikonut näyttää minkäänlaista heikkoutta.
Ymmärrättekö?
Hän on pahinta, mitä elämässäni tapahtui,
jos katsotaan nykyistä tilannettani.
Mutta elin aika hyvää elämää.
Olin onnellinen.
Se oli minun valintani.
Tein, mitä sanoin tekeväni.
Sanoin: "Christy, teen sinusta maailman parhaan naisurheilijan."
Se on varmaan ainoa sanomani asia, joka on toteutunut.
Jim Martinia odottaa vähintään 25 vuoden vankilatuomio. Asianajaja aikoo valittaa.
Jos hän elää 92-vuotiaaksi, hän vapautuu vankilasta.
Ja suoraan sanottuna -
hän sellainen paskiainen, että uskon hänen elävän niin kauan.
Hän vapautuu, jos elää kyllin kauan.
Jos minä elän tarpeeksi kauan, hän ei mene mihinkään.
Näen toistuvasti unta, joka sijoittuu isoäitini taloon.
Jim jahtaa minua ympäri taloa.
Yritän päästä karkuun kaikin keinoin, jotta hän ei voisi puukottaa minua.
Herään aina ennen kuin mitään tapahtuu.
Olen nähnyt samaa unta yhdeksän vuotta.
Täällä.
Miksi tämä talo?
Miksi se uni toistuu? En osaa vastata siihen.
Puhun siitä usein asianajajalleni ja mietin, milloin pääsen siitä yli.
Hän sanoo, että tuskin koskaan. Asia on vain opittava käsittelemään.
Niin minä teenkin, ja tilanne paranee koko ajan.
Siitä on pian yhdeksän vuotta.
Kyllä minä tästä tokenen. Tai siis olen jo ihan kunnossa.
Kiitos, kun tulitte mukaan Christy Martin Promotionsin toimintaan.
On upeaa, että sain teidät ottelemaan nyrkkeilyiltaani.
Pääsin elämässäni vihdoin pisteeseen, jossa voin olla oma itseni.
Näin se menee. Joko olet kyydissä tai et.
Minä en enää murehdi turhista.
Yhtäkkiä kuvaan astui Lisa Holewyne.
En oikein tiedä, mitä tapahtui tai mikä muuttui...
Kallistuiko maapallon akseli? En ole varma.
En tiedä. Kaikki taisi loksahtaa kohdalleen oikealla hetkellä,
ja tajusimme, että sovimme toisillemme.
Rakastan häntä ja olen onnellisempi kuin koskaan aiemmin elämässäni.
Onnellinen omana itsenäni.
Tuntuu mahtavalta, kun on Christyn kaltainen vaimo.
Hän on antanut elämälleni oikean suunnan.
Haluan, että hän tuntee olevansa täynnä rakkautta ja elämäniloa -
ja että elämässä on paljon muitakin mahdollisuuksia nyrkkeilyn lisäksi.
Kun hän nyrkkeili, muut käyttivät häntä hyväkseen.
Toivon, että se kestää ikuisesti ja...
Toivon, että teen hänet yhtä onnelliseksi kuin hän minut.
Oli tärkeää, että Lisa jäi tänne tällä viikolla kuulemaan elämäntarinani -
ja sen, miten vaikeaa minulla oli.
Sen ansiosta hän ymmärtää paremmin, kuka minä olen.
CHRISTY MARTIN OLI ENSIMMÄISTEN INTERNATIONAL BOXING HALL OF FAMEEN -
VALITTUJEN NAISNYRKKEILIJÖIDEN JOUKOSSA.
Tekstitys: Sami Haapasalo